《燕走马少卿口号》
宋代·李新

冠盖相逢好驻鞍，况知北陆已迎寒。
诏归未觉尧天远，星应休辞蜀道难。
款听话言敦夙契，更催歌舞奉清欢。
殷勤莫惜通宵醉，归约松梢月影残。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。